ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670006456
ขอความช่วยเหลือจัดสรรเจ้าหน้าที่เข้ามาจัดระเบียบและดูแลความเรียบร้อยของร้าน หาบเร่ - แผงลอย บริเวณ ซอยประชาราษฎร์บำเพ็ญ 6 แยก 2 ถนนประชาราษฎร์บำเพ็ญ แขวงห้วยขวาง เขตห้วยขวาง กรุงเทพมหานคร จุดสังเกต อยู่บริเวณ สี่แยกในซอยประชาราษฎร์บำเพ็ญ 6 แยก 2 เนื่องจากผู้ร้องแจ้งว่าพบเห็นบุคคล (ไม่ทราบชื่อ นามสกุล และรูปพรรณสัณฐาน) มีการตั้งแผงลอย จำนวน 2 ร้าน จำหน่ายสินค้าประเภท น้ำหอม และผลไม้ ในช่วงเวลาประมาณ 15.00 -16.00 น. เป็นประจำทุกวันโดยร้านจำหน่ายผลไม้มีพฤติกรรม ในขณะที่ปอกผลไม้จะมีการดื่มสุราและสูบบุหรี่ไปด้วย และร้านจำหน่ายน้ำหอมจะมีพฤติกรรมชักชวนบุคคลภายนอกพื้นที่เข้ามาดื่มสุรา โดยร้านแผงลอยทั้ง 2 ร้าน จะเริ่มดื่มสุราตั้งแต่เวลาประมาณ 19.00 - 20.00 น. เป็นต้นไป เป็นประจำทุกวัน พบเห็นมาเป็นระยะเวลาประมาณ 1ปี จากกรณีดังกล่าวผู้ร้องเห็นว่าร้านค้าแผงลอยมีการดื่มสุราในที่สาธารณะซึ่งเป็นพฤติกรรมที่ไม่เหมาะสม และกังวลว่า บุคคลที่จำหน่ายผลไม้ อาจจะเกิดอาการมึนเมาจากดื่มสุรา ซึ่งมีมีดคมที่ใช้ในการปอกผลไม้ อาจจะทำให้เกิดเหตุการณ์เลวร้ายขึ้นได้ และบุคคลภายนอกที่มีการเข้ามาดื่มสุราในบริเวณดังกล่าว มีการส่งเสียงดังรบกวนประชาชนที่อาศัยอยู่ในพื้นที่ด้วย เบื้องต้นเคยแจ้งเรื่องไปยัง หมายเลขสายด่วน 1555 ศูนย์รับเรื่องราวร้องทุกข์กรุงเทพมหานคร แต่ยังคงประสบปัญหาอยู่เช่นเคย และผู้ร้องคาดว่าทางเทศกิจ อาจจะมีการรู้เห็นเป็นใจในการช่วยเหลือ ร้านค้าหาบเร่ - แผงลอย กันในเรื่องดังกล่าว จึงประสงค์ให้หน่วยงานที่เกี่ยวข้องแก้ไขปัญหาดังกล่าวเพื่อบรรเทาความเดือดร้อนให้แก่ผู้ร้องต่อไป (ผู้ร้องประสงค์ให้ปกปิดชื่อ และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #bkkrongtook